Shuhrat Hayitov

Shuhrat Hayitov – Oʻzbek jurnalisti, teleboshlovchi, pedagog, filologiya fanlari boʻyicha falsafa doktori (PhD), adabiyotshunos, Xalq taʼlimi aʼlochisi (2017-yil),Oʻzbekiston Yozuvchilari uyushmasi aʼzosi (2021). XVI Xalqaro „Oltin qalam“ tanlovining Bosh milliy mukofoti sohibi.

Biografiyasi 
Hayitov Shuhrat Moyliyevich 1984-yil 20-fevralda Qashqadaryo viloyati, Chiroqchi tumani (hozirgi Koʻkdala tumanida) Ayritom qishlogʻida tugʻilgan. Otasi Moyli Hayitov hamda onasi Ayisha Abdurahmonova qishloq xoʻjaligi sohasida faoliyat koʻrsatgan. Hayitovlar oilasida yetti nafar farzand boʻlib, Shuhrat ularning ichida eng kichigi boʻlgan. Ilk taʼlimini Chiroqchi tumanidagi 131-umumtaʼlim maktabida olgan Soʻngra Oʻzbekiston Milliy universiteti oʻzbek filologiyasi fakultetining bakalavr, magistratura va aspirantura bosqichlarida tahsil olgan. Oilali, ikki oʻgʻil, ikki qiz farzandning otasi. Turmush oʻrtogʻi Muhammadiyeva Dilafroʻz Axtamovna filologiya fanlari boʻyicha falsafa doktori, dotsent. Alisher Navoiy nomidagi Toshkent davlat oʻzbek tili va adabiyoti universitetida talabalarga dars berib keladi.

Mehnat faoliyati

Jurnalistik faoliyati 
Shuhrat Hayitov faoliyati davomida bir qancha eshittirish va telekoʻrsatuvlarga muallif va boshlovchilik qilgan. Undan tashqari qator koʻrsatuv va hujjatli filmlarga, shuningdek ilmiy-ommabop kitoblarga muharrirlik vazifasini bajargan.

 „Navoiyga ehtirom“,
 „Yulduzlar yogʻdusi“,
 „Ziyo dargʻalari“,
 „Ibratga yoʻgʻrilgan umr“,
 „Taraqqiyotning yangi bosqichi“,
 „Telehikoya“,
 „Aslida qanday?..“,
 „Mavzu“,
 „Yil faoli“,
 „Studiya-24“,
 „Islom sivilizatsiyasi markazi: shonli tarixdan buyuk kelajak sari“,
 „Ziyoli minbari“
 „Ramazon rivoyatlari“

XVI „Oltin qalam“ xalqaro tanlovining Bosh milliy mukofotiga sazovor boʻlgan.

Ilmiy faoliyati 
Sh. Hayitovning „Radioga tashrif“ (2012), „Xorijda boburshunoslik“(2021), „Radio va televideniye“ (2022) kabi oʻquv-uslubiy monogragik kitoblari, shuningdek, yuzga yaqin ilmiy-ommabop maqolalari Oʻzbekiston va xalqaro jurnallarda chop etilgan Oʻzbek adabiyotshunosligi, ayniqsa, boburshunoslikka oid koʻplab xalqaro ilmiy anjumanlarda maʼruza qilgan. Jumladan, AQSH, Turkiya, Ozorbayjon, Hindiston hamda Saudiya Arabistoning Ar-Riyod shahrida Zahiriddin Muhammad Bobur tavvalludiga bagʻishlangan tadbirlarda oʻz maʼruzasi bilan ishtirok etgan:  deya fikir bildirgan. Yuzdan ortiq publitsistik maqolalar, Zahiriddin Muhammad Bobur ijodiga doir ellikdan ziyod ilmiy-ommabop maqolalari respublika va AQSh, Germaniya, Rossiya, Turkiya va Ozarbayjon kabi xorijiy davlatlar jurnallarida eʼlon qilingan. Turkum maqolalari „Zahiriddin Muhammad Bobur ensiklopediyasi“ (2014, 2016), „Bibliografiya“ (Moskva 2016), „Baburidi“ (Moskva 2019) nashrlaridan oʻrin olgan. Uning „Radioga tashrif“ (2012) va „Xorijda boburshunoslik“ (2021), „Radio va telvideniye: kecha va bugun“, „ Televideniye mening taqdirimda“ (2022) asarlari chop etilgan. Shu bilan birgalikda u „Telejurnalist“ toʻplamiga muharirlik qilgan va yana Oʻndan ziyod ilmiy-badiiy asarlarga masʼul muharrir boʻlgan. Shu bilan birgalikda Shuhrat Hayitovning Turkiyada boburshunoslik yoʻnalishidagi turkum maqolalari „Bobur ensiklopediyasi“ nashrlaridan oʻrin olgan.

Asarlari

Mukofotlari 
 „Eng ulugʻ, eng aziz“ (2016),
 „Sarhisob“ (2017),
 „MTRK SOVRINI“ (2010, 2012),
 „Qadring baland boʻlsin, ona tilim!“ „Ijtimoiy rolik“ (2020),
 „Yilning eng faol jurnalisti“ (2021) kabi respublika koʻrik-tanlovi.
 XVI Xalqaro „Oltin qalam“ tanlovining Bosh milliy mukofoti sohibi
 Sh. Hayitovning soha rivojiga qoʻshgan hissasi munosib ragʻbatlantirilib, qator vazirlik va tashkilotlarining faxriy yorliqlari, shuningdek, „Oʻzbekiston Respublikasi xalq taʼlimi aʼlochisi“(2017).
 „Oʻzbekiston Respublikasi mustaqilligining 30 yilligi“ (2021) koʻkrak nishoni.
 „Oʻzbekiston Respublikasi Konstitutsiyasiga 30 yill“ (2022) koʻkrak nishoni.
 Londonda oʻtkazilgan (ECG Film Festival) oltinchi Britaniya xalqaro kinofestivali savrindori(2024)

Manbalar 

O'zbek jurnalistlari
Jurnalistlar
Oʻzbekistonlik jurnalistlar